**Toni Korkeakunnas** (s. 15. toukokuuta 1968 Helsinki) on suomalainen jalkapalloilija ja jalkapallovalmentaja.

Pelaajaura
----------

Pelaajaurallaan Korkeakunnas pelasi korkeimmillaan Ykköstä Törnävän Pallossa (1990–1993), Vaasan Palloseurassa (1994) ja Gnistanissa (1998). Kaudella 1994 hän oli nostamassa VPS:ää Veikkausliigaan (24 ottelua, kolme maalia), mutta palasi kauden jälkeen Seinäjoelle.

Valmentajaura
-------------

Korkeakunnas on koulutukseltaan kasvatustieteen maisteri. Hän suoritti Suomen korkeimman jalkapallovalmentajakurssin Jalkapallovalmentajakoulun vuosina 2004–2005. Hän aloitti valmennusuransa Gnistanissa kausina 1999–2002, jolloin joukkue pelasi Ykkösessä ja Kakkosessa.

Kaudella 2003 Korkeakunnas toimi Ville Lyytikäisen apulaisvalmentajana Veikkausliigan FC Hämeenlinnassa. Kesken seuraavan kauden hänestä tuli joukkueen päävalmentaja seuran erotettua Lyytikäisen kolmen ottelun jälkeen. Hämeenlinna voitti Korkeakunnaksen johdolla vain kaksi ottelua, ja kausi päättyi joukkueen putoamiseen. Suomen Cupissa joukkue ylsi loppuotteluun, jossa Myllykosken Pallo oli parempi maalein 1–0.

Kaudet 2008–2010 Korkeakunnas valmensi Viikinkejä Ykkösessä. Kausina 2008 ja 2010 tuloksena oli liigakarsintapaikkaan oikeuttanut toinen sija, kaudella 2009 kolmas. Liigakarsinnoissa Viikingit hävisi kaudella 2008 Kuopion Palloseuralle ja kaudella 2010 JJK Jyväskylälle.

Seurajoukkuetehtäviensä ohella Korkeakunnas on toiminut Palloliiton Uudenmaan piirin valmennuspäällikkönä ja Suomen alle 19-vuotiaiden maajoukkueen valmentajana.

Kaudeksi 2011 Korkeakunnas siirtyi Veikkausliiga-joukkue Myllykosken Pallon päävalmentajaksi. Hän teki seuran kanssa 1 + 2 -vuotisen sopimuksen marraskuussa 2010. Kaudella 2012 hän johti urheilumedian putoajakandidaatiksi arvioiman joukkueen liigassa sijalle kuusi, minkä myötä hänet valittiin vuoden liigavalmentajaksi. Kaudella 2013 MYPA taisteli liigan pronssimitaleista, mutta lopulta sijoittui kuudenneksi.

Kaudeksi 2014 Korkeakunnas siirtyi FC Lahteen 2 + 1 -vuotisella sopimuksella, johdattaen heti ensimmäisellä kaudellaan lahtelaiset seurahistoriansa toiseen pronssimitaliin. 

Kaudella 2022 Korkeakunnas siirtyi HJK:hon apuvalmentajaksi. Hänestä tuli joukkueen päävalmentaja heinäkuussa 2023 Toni Koskelan tultua erotetuksi. Korkeakunnaksen valmentamana HJK voitti Veikkausliigan kaudella 2023. Lisäksi HJK pääsi kolmatta vuotta putkeen europeleihin saavutettuaan paikan UEFAn Konferenssiliigan lohkopeleissä. HJK tiedotti kuitenkin lokakuun lopulla 2023, ettei Korkeakunnas jatka joukkueen päävalmentajana kaudella 2024.

Korkeakunnas toimii myös Suomen maajoukkueen valmentajistossa.

Muuta
-----

Korkeakunnas tunnetaan tavastaan järsiä hammastikkuja otteluiden aikana. Tästä hän on saanut lempinimen Tikku tai Tikku-Toke.

Lähteet
-------

1. 1 2  Liigavalmentajat Veikkausliiga. Viitattu 1.11.2010.
2. ↑  Vuorinen, Juha & Kasila, Markku: *Pelimiehet – Suomen jalkapallon pelaajatilastot 1930–2006*. Jyväskylä: Suomen urheilumuseosäätiö, 2007. ISBN 978-952-99075-9-5.
3. ↑  Jalkapallovalmentajakoulu päättyi perjantaina  29.1.2005. Suomen Palloliitto.  Arkistoitu 29.12.2010. Viitattu 1.11.2010.
4. ↑  Ykkösen stadilaiset *Futis-Sanomat*.  25.4.2002. SPL Helsinki. Viitattu 1.11.2010. [vanhentunut linkki]
5. ↑  Countdown 52: Korkeakunnas harmittelee edelleen finaalitappiota  4.8.2010. Suomen Palloliitto. Viitattu 1.11.2010.
6. ↑  Korkeakunnas jatkaa FC Viikinkien päävalmentajana  23.9.2010. FC Viikingit. Viitattu 1.11.2010. [vanhentunut linkki]
7. ↑  Korkeakunnas: Haastajina karsintaan  18.10.2010. FC Viikingit. Viitattu 1.11.2010. [vanhentunut linkki]
8. ↑  Finland – List of League First Level Tables RSSSF. Viitattu 1.11.2010. (englanniksi)
9. 1 2  Korkeakunnas MYPA:n valmentajaksi  1.11.2010. Myllykosken Pallo -47.  Arkistoitu 20.7.2011. Viitattu 1.11.2010.
10. ↑  Pelipaikkojen parhaat 2012 nimetty  27.10.2012. Veikkausliiga. Viitattu 19.2.2013.
11. ↑  MyPa pysyy tiukasti pronssitaistelussa  11.8.2013. MTV3. Viitattu 11.9.201.
12. ↑  Toni Korkeakunnas valmentaa FC Lahtea kaudesta 2014 lähtien  11.9.2013. FC Lahti. Viitattu 11.9.2013.
13. ↑  FC Lahti juhlii pronssista mitalia! *fclahti.fi*.
14. 1 2  Saarinen, Ossi: HJK antoi potkut päävalmentaja Toni Koskelalle – tilalle Toni Korkeakunnas  13.7.2023. Yle. Viitattu 13.7.2023.
15. ↑  HJK on Suomen mestari! *www.iltalehti.fi*. Viitattu 25.10.2023.
16. ↑  HJK kolmatta vuotta putkeen europelien lohkovaiheeseen – dominoiva kotiesitys siivitti voittoon Romanian mestarista *Yle Urheilu*.  31.8.2023. Viitattu 25.10.2023.
17. ↑  Juho Hirvonen: HJK:n päävalmentaja vaihtuu kauden jälkeen *HJK Helsinki*.  28.10.2023. Viitattu 28.10.2023.
18. ↑  Christos Zavros: Veikkausliigaseuran valmentajalla erikoinen tapa peleissä: "Se on hyvin terapeuttista" *Ilta-Sanomat*.  17.4.2015. Viitattu 25.10.2023.
19. ↑  Jalkapallo | Toni Korkeakunnas oli 6-vuotias kun pikkuveli nukahti parvekkeella hänen syliinsä: "Odotimme siellä mutsia ja faijaa baarista himaan" *Helsingin Sanomat*.  8.10.2023. Viitattu 25.10.2023.

Aiheesta muualla
----------------

* Kuvia tai muita tiedostoja aiheesta **Toni Korkeakunnas** Wikimedia Commonsissa

  

FC Lahden päävalmentajat
Harri Kampman (1997) • Esa Pekonen (1998–1999) • Jari Pyykölä (1999–2001) • Harri Kampman (2002–2005) • Antti Muurinen (2006–2007) • Luciano Martins (2007) • Ilkka Mäkelä (2008–2010) • Tommi Kautonen (2011-2013) • Juha Malinen (2013) • Toni Korkeakunnas (2014–2018) • Sami Ristilä (2018–2019) • Ilir Zeneli (2020–2022) • Mikko Mannila (2022–)